ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
21.80 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, മെയ് 24, 2021
സ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് രാജ്യത്തെ വാക്സിനേഷൻ യജ്ഞത്തിന് പിന്തുണ നൽകി വരികയാണ്. സ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നേരിട്ട് വാക്സിൻ സംഭരിക്കാൻ വേണ്ട സഹായങ്ങളും കേന്ദ്ര ഗവണ്മെന്റ് നൽകി വരുന്നു. മഹാമാരി നിയന്ത്രിക്കുന്നതിനും നേരിടുന്നതിനും, അഞ്ച് ബിന്ദുക്കളിലൂന്നി പ്രവർത്തിക്കുന്ന കേന്ദ്ര ഗവണ്മെന്റ്റിന്റ്റെ തന്ത്രങ്ങളിൽ പ്രധാനം വാക്സിനേഷനാണ് .
ഉദാരവൽക്കരിച്ചതും ത്വരിതഗതിയിലുള്ളതുമായ കോവിഡ്-19 പ്രതിരോധ കുത്തിവയ്പ്പിന്റെ മൂന്നാം ഘട്ടം 2021 മെയ് 1 മുതൽ ആരംഭിച്ചു. ഈ ഘട്ടത്തിൽ, എല്ലാ മാസവും, കേന്ദ്ര ഡ്രഗ്സ് ലബോറട്ടറി അംഗീകാരമുള്ള വാക്സിനുകളുടെ 50% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ, സംസ്ഥാന ഗവണ്മെന്റുകൾക്ക് സൗജന്യമായി നൽകുന്നത് തുടരും.
കേന്ദ്ര സർക്കാർ സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 21.80 കോടിയിലധികം വാക്സിൻ ഡോസുകൾ  സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി കൈമാറിയിട്ടുണ്ട്.
ഇതിൽ പാഴായതുൾപ്പടെ 20,00,08,875 ഡോസുകളാണ് 2021 മെയ് 23 വരെയുള്ള ശരാശരി കണക്കുകൂട്ടൽ പ്രകാരം, മൊത്തം ഉപഭോഗം ആയി കണക്കാക്കുന്നത് .
1.80 കോടിയിലധികം കോവിഡ് വാക്സിൻ ഡോസുകൾ  സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്. അടുത്ത 3 ദിവസത്തിനുള്ളിൽ 48 ലക്ഷത്തിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ലഭിക്കും.
(
ന്യൂ ഡൽഹി: ഓഗസ്റ്റ് 29, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 211.91 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.02 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 84,931 പേരാണ്. ഇത് ആകെ രോഗബാധിതരുടെ 0.19 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 9,206 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,38,02,993 ആയി. ദേശീയ രോഗമുക്തി നിരക്ക് 98.62%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 7,591 പേർക്കാണ്.
കഴിഞ്ഞ 24 മണിക്കൂറിൽ 1,65,751 പരിശോധനകൾ നടത്തി. 88.52 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 2.69 ശതമാനമാണ്. പ്രതിദിന രോഗസ്ഥിരീകരണ നിരക്ക് 4.58 ശതമാനമാണ്.
RRTN
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
കേന്ദ്ര അഡ്മിനിസ്ട്രേറ്റീവ് ട്രിബൂണലിന്റെ എല്ലാ ബെഞ്ചുകളുടെയും പ്രവർത്തനം നിർത്തിവച്ചത് അടുത്തമാസം മൂന്നു വരെ തുടരും
ന്യൂ ഡൽഹി, ഏപ്രിൽ 21, 2020
ലോക് ഡൌൺ സംബന്ധിച്ച് കേന്ദ്ര ഗവൺമെന്റ് എടുക്കുന്ന തീരുമാനത്തിനു അനുസൃതമായി, കേന്ദ്ര അഡ്മിനിസ്ട്രേറ്റീവ് ട്രിബൂണലിന്റെ ബെഞ്ചുകളുടെ പ്രവർത്തനസാധ്യത ഈ മാസം 20 നു ശേഷം പരിശോധിക്കുമെന്ന് നേരത്തെ അറിയിച്ചിരുന്നു. ഈ മാസം 14 നു പുറത്തിറക്കിയ പത്രക്കുറിപ്പിൽ ഇത് പരാമർശിച്ചിരുന്നതുമാണ്.
നിലവിൽ, ലോക് ഡൌൺ കാലയളവിൽ ചില പ്രവൃത്തികൾക്ക് ഭരണകൂടം ഇളവുകൾ പ്രഖ്യാപിച്ചിട്ടുമുണ്ട്. പാവപ്പെട്ട വിഭാഗങ്ങൾക്ക് ഉപജീവനം നൽകുന്നതിന് പുറമെ ഭക്ഷ്യധാന്യങ്ങൾ അടക്കമുള്ള അവശ്യസാധനങ്ങളുടെ ചരക്കുനീക്കം, വിതരണം എന്നിവ ഉറപ്പാക്കുന്നതിനുമായാണ് ഇത്തരം ഇളവുകൾ അനുവദിച്ചത്. രാജ്യത്തെ കാര്യാലയങ്ങൾ തങ്ങളുടെ പ്രവർത്തനങ്ങൾ പരമാവധി പരിമിതപ്പെടുത്തേണ്ടതാണ് . കാര്യാലയങ്ങൾക്കുള്ളിൽ പൊതുജനങ്ങളെ കടന്നുവരാൻ അനുവദിക്കുകയോ, അവരുമായി സമ്പർക്കം പുലർത്തുകയോ ചെയ്യരുത്.
ഇവയുടെ പശ്ചാത്തലത്തിൽ കേന്ദ്ര അഡ്മിനിസ്ട്രേറ്റീവ് ട്രിബൂണലിന്റെ എല്ലാ ബെഞ്ചുകളുടെയും പ്രവർത്തനങ്ങളും, വാദം കേൾക്കലും അടുത്തമാസം മൂന്നാം തീയതിവരെ നിർത്തിവയ്ക്കാൻ തീരുമാനിച്ചിരിക്കുകയാണ്. പൊതുഅവധിയായി നേരത്തെ അറിയിച്ചിട്ടുള്ള ദിവസങ്ങൾ, അവധിക്കാലം എന്നിവയിൽ പ്രവർത്തിക്കുന്നതിലെ പ്രായോഗികത, പ്രവർത്തനം തുടങ്ങിയ ശേഷം തീരുമാനിക്കുന്നതാണ്.
(
രാജ്യരക്ഷാ മന്ത്രാലയം
ഇൻഡോ-പസഫിക് റീജിയണൽ ഡയലോഗ് 2021 ൽ പ്രതിരോധ മന്ത്രി ശ്രീ രാജ്നാഥ് സിംഗ് മുഖ്യ പ്രഭാഷണം നടത്തി
ന്യൂഡൽഹി, ഒക്ടോബർ 27, 2021
1982 ലെ യുഎൻ കൺവെൻഷൻ ഓൺ ദി ലോ ഓഫ് സീസ്  പ്രകാരമുള്ള നിയമാധിഷ്ഠിത സമുദ്ര സംവിധാനങ്ങൾ പാലിക്കുന്നതിനും പിന്തുണയ്ക്കുന്നതിനുമൊപ്പം, സ്വന്തം സമുദ്ര താത്പര്യങ്ങൾ സംരക്ഷിക്കുമെന്നുള്ള ദൃഢനിശ്ചയത്തിലുമാണ് ഇന്ത്യ. ഇന്ന്  മുതൽ ഒക്ടോബർ 29 വരെ വെർച്യുൽ ആയി നടക്കുന്ന ഇൻഡോ-പസഫിക് റീജിയണൽ ഡയലോഗ്  2021-ൽ മുഖ്യപ്രഭാഷണം നടത്തവേ പ്രതിരോധ മന്ത്രി ശ്രീ രാജ്നാഥ് സിംഗാണ് ഇക്കാര്യം വ്യക്തമാക്കിയത്.
സമൃദ്ധിയിലേക്കുള്ള സുസ്ഥിരമായ മുന്നേറ്റത്തിന്, മേഖലയുടെ സമുദ്ര സാധ്യതകൾ കാര്യക്ഷമമായും യോജിച്ചും സഹകരിച്ചും വിനിയോഗിക്കേണ്ടതിന്റെ ആവശ്യകതയെക്കുറിച്ച് ശ്രീ രാജ്നാഥ് സിംഗ് ഊന്നിപ്പറഞ്ഞു.
മനുഷ്യരാശിയുടെ നിലനിൽപ്പിനും വളർച്ചയ്ക്കും സമുദ്രങ്ങൾ ധാരാളം അവസരങ്ങൾ പ്രദാനം ചെയ്യുമ്പോൾ തന്നെ ഭീകരത, കടൽക്കൊള്ള, മയക്കുമരുന്ന് കടത്ത്, കാലാവസ്ഥാ വ്യതിയാനം തുടങ്ങിയ വെല്ലുവിളികളും ഉയരുന്നുണ്ടെന്ന് പ്രതിരോധ മന്ത്രി ചൂണ്ടിക്കാട്ടി. ഈ വെല്ലുവിളികളോട് യോജിച്ച് പ്രതികരിക്കാൻ അദ്ദേഹം ആഹ്വാനം ചെയ്തു.
നാവികസേനാ മേധാവി അഡ്മിറൽ കരംബീർ സിംഗ്, വിവിധ രാജ്യങ്ങളിലെ വിഷയ വിദഗ്ധർ, നയരൂപീകരണ വിദഗ്ധർ തുടങ്ങിയവർ ഉദ്ഘാടന യോഗത്തിൽ വിർച്വലായി സന്നിഹിതരായിരുന്നു.
IE/SKY
(Visitor Counter : 156
സാംസ്കാരിക മന്ത്രാലയം
ബുദ്ധമത പൈതൃകത്തെ അടിസ്ഥാനമാക്കിയുള്ള ആദ്യ SCO ഓൺലൈൻ അന്താരാഷ്ട്ര പ്രദർശനത്തിന് ഇന്ന് തുടക്കമായി
ബുദ്ധമത പൈതൃകത്തെ അടിസ്ഥാനമാക്കിയുള്ള ആദ്യ SCO ഓൺലൈൻ അന്താരാഷ്ട്ര പ്രദർശനം ഇന്ത്യൻ ഉപരാഷ്ട്രപതിയും SCO ഭരണനേതൃത്വ സമിതി 2020 അധ്യക്ഷനുമായ ശ്രീ എം വെങ്കയ്യനായിഡു ഉദ്ഘാടനം ചെയ്തു. ന്യൂഡൽഹിയിൽ നടന്ന SCO ഭരണനേതൃത്വ സമിതി പത്തൊമ്പതാം ഓൺലൈൻ യോഗത്തിനിടെയാണ് ഉപരാഷ്ട്രപതി പ്രദർശനത്തിന് തുടക്കം കുറിച്ചത്.
ന്യൂഡൽഹി ആസ്ഥാനമായ ദേശീയ മ്യൂസിയത്തിന്റെ നേതൃത്വത്തിലാണ് ഈ അന്താരാഷ്ട്ര പ്രദർശനം സംഘടിപ്പിച്ചിരിക്കുന്നത്. SCO അംഗരാഷ്ട്രങ്ങളുടെ സഹകരണത്തോടെ സംഘടിപ്പിച്ചിരിക്കുന്ന പ്രദർശനത്തിൽ പുത്തൻ സാങ്കേതികവിദ്യകളും അണിനിരക്കുന്നു
https://nmvirtual.in/ എന്ന വിലാസത്തിൽ പ്രദർശനം കാണാവുന്നതാണ്
ഷാങ്ഹായ് അംഗ രാഷ്ട്രങ്ങളിലെ വിവിധ മ്യൂസിയമുകളിൽ പ്രദർശിപ്പിച്ചിട്ടുള്ള ബുദ്ധ കരകൗശല വസ്തുക്കൾ, ഒറ്റ സംവിധാനത്തിലൂടെ കാണാൻ സന്ദർശകർക്ക് ഇതിലൂടെ സാധിക്കും.
പ്രധാനമന്ത്രിയുടെ ഓഫീസ്
പഞ്ജിമിനും വാസ്കോക്കുമിടയിലുള്ള കണക്റ്റിവിറ്റി ജനങ്ങൾക്ക് ആശ്വാസം നൽകും, ടൂറിസം പ്രോത്സാഹിപ്പിക്കും: പ്രധാനമന്ത്രി
പഞ്ജിമിനും വാസ്കോക്കുമിടയിലുള്ള യാത്രാസമയം കുറയ്ക്കാൻ സാധിച്ച ദേശീയ ജലപാത- 68 ന്റെ നിർമ്മാണത്തിൽ പ്രധാനമന്ത്രി ശ്രീ നരേന്ദ്ര മോദി സന്തുഷ്ടി പ്രകടിപ്പിച്ചു.
നേരത്തെ പഞ്ജിം മുതൽ വാസ്ജി വരെയുള്ള ഏകദേശം 32 കിലോമീറ്ററിന്റെ യാത്രാ സമയം ഏകദേശം 45 മിനിറ്റ് ആയിരുന്നു. ഇപ്പോഴത് 20 മിനുട്ടായി കുറഞ്ഞു.
പ്രധാനമന്ത്രി ട്വീറ്റ് ചെയ്തു ;
"പാൻജിമിൽ നിന്ന് വാസ്കോയിലേക്കുള്ള ഈ "പാൻജിമിൽ നിന്ന് വാസ്കോയിലേക്കുള്ള ഈ ബന്ധം ജനങ്ങൾക്ക് ആശ്വാസം പകരുന്നതിനൊപ്പം ടൂറിസം വർദ്ധിപ്പിക്കും. "പാൻജിമിൽ നിന്ന് വാസ്കോയിലേക്കുള്ള ഈ കണക്റ്റിവിറ്റി ജനങ്ങൾക്ക് ആശ്വാസം പകരുന്നതിനൊപ്പം ടൂറിസവും വർദ്ധിപ്പിക്കും."
पंजिम से वास्को के बीच इस कनेक्टिविटी से लोगों को राहत मिलने के साथ-साथ पर्यटन को भी बढ़ावा मिलेगा। https://t.co/poBGPk2cN8
— Narendra Modi  March 5, 2023
ആരോഗ്യ, കുടുംബക്ഷേമ മന്ത്രാലയം
ഇന്ത്യൻ റെഡ് ക്രോസ് സൊസൈറ്റിയുടെ സംസ്ഥാന/ കേന്ദ്രഭരണ പ്രദേശങ്ങളിലെ നേതൃയോഗം ശ്രീ മൻസുഖ് മാണ്ഡവ്യ ഉദ്ഘാടനം ചെയ്തു
ന്യൂ ഡൽഹി: സെപ്തംബർ 22, 2022
കേന്ദ്ര ആരോഗ്യ കുടുംബക്ഷേമ മന്ത്രിയും ഇന്ത്യൻ റെഡ് ക്രോസ് സൊസൈറ്റി ചെയർമാനുമായ ഡോ മൻസുഖ് മാണ്ഡവ്യ സംസ്ഥാന/ കേന്ദ്രഭരണ പ്രദേശങ്ങളിലെ ഇന്ത്യൻ റെഡ് ക്രോസ് സൊസൈറ്റിയുടെ  നേതൃ യോഗം ഇന്ന് ഉദ്ഘാടനം ചെയ്തു. ഐആർസിഎസിന്റെ പ്രവർത്തനം മെച്ചപ്പെടുത്തുന്നതിനുള്ള മാർഗങ്ങൾ ചർച്ച ചെയ്യുകയാണ് രണ്ട് ദിവസത്തെ യോഗത്തിന്റെ ലക്ഷ്യം. സംസ്ഥാന റെഡ് ക്രോസ് ചെയർമാൻമാർ,വൈസ് ചെയർമാൻമാർ,സെക്രട്ടറിമാർ,ഐആർസിഎസിലെ മറ്റ് പ്രമുഖർ എന്നിവർ യോഗത്തിൽ പങ്കെടുത്തു.
ഐആർസിഎസിന്റെ പ്രശംസനീയമായ പ്രവർത്തനത്തിന് അഭിനന്ദനങ്ങൾ അറിയിച്ച അദ്ദേഹം,ഐആർസിഎസ് അതിന്റെ ശക്തിയും ബലഹീനതയും സംബന്ധിച്ച് ആത്മപരിശോധന നടത്തേണ്ടതുണ്ടെന്ന് പറഞ്ഞു.കാലത്തിനനുസരിച്ച് മാറുന്നതിന് സ്വയം എങ്ങനെ പുനർനിർവചിക്കാം എന്നതിനെക്കുറിച്ചുള്ള ഒരു കർമ്മ പദ്ധതി തയ്യാറാക്കണമെന്നും ഡോ.മൻസുഖ് മാണ്ഡവ്യ ആവശ്യപ്പെട്ടു.
ഘടനാപരവും സംഘടനാപരവുമായ മാറ്റം, ഐആർസിഎസ് പ്രാദേശിക കേന്ദ്രങ്ങളുടെ പ്രവർത്തനങ്ങളുടെ ശ്രദ്ധ, നിയമനങ്ങളിലെ സുതാര്യത, മെച്ചപ്പെട്ട പരാതി പരിഹാര സംവിധാനങ്ങൾ, ജനകേന്ദ്രീകൃത പ്രവർത്തനങ്ങൾക്ക് ഡിജിറ്റൽ സാങ്കേതികവിദ്യയുടെ മികച്ച ഉപയോഗം എന്നിവ ആവശ്യമായി വന്നേക്കാമെന്ന് അദ്ദേഹം അഭിപ്രായപ്പെട്ടു.
മികച്ച സംരംഭങ്ങൾ ഏറ്റെടുക്കുന്നതിനും ഐആർസിഎസിന്റെ പ്രവർത്തന പരിധി വിപുലീകരിക്കുന്നതിനും പങ്കെടുക്കുന്നവരിൽ നിന്നും ഡോ.മാണ്ഡവ്യ നിർദ്ദേശങ്ങൾ ക്ഷണിച്ചു.
(Visitor Counter : 84
ഷിപ്പിങ് മന്ത്രാലയം
ഉൾനാടൻ ജലഗതാഗതം പ്രോത്സാഹിപ്പിക്കുന്നതിന്റെ ഭാഗമായി ജലപാതകൾ ഉപയോഗിക്കുന്നതിന് ചാർജ് ഈടാക്കേണ്ടതില്ലെന്ന് കേന്ദ്ര ഷിപ്പിങ് മന്ത്രാലയം തീരുമാനിച്ചു.
(ന്യൂഡൽഹി , ജൂലൈ 24, 2020
പരിസ്ഥിതി സൗഹൃദവും ചെലവ് കുറഞ്ഞതുമായ യാത്രാമാർഗ്ഗം എന്ന നിലയിൽ ഉൾനാടൻ ജലഗതാഗതം പ്രോത്സാഹിപ്പിക്കുക എന്ന കേന്ദ്ര സർക്കാർ നയത്തിന്റെ ഭാഗമായി ജലപാത ഉപയോഗത്തിന് ഈടാക്കുന്ന ചാർജ് ഒഴിവാക്കാൻ കേന്ദ്ര ഷിപ്പിങ് മന്ത്രാലയം തീരുമാനിച്ചു. തുടക്കത്തിൽ മൂന്ന് വർഷത്തേക്കാണ് ഈ തീരുമാനം.
നിലവിൽ ചരക്ക് നീക്കത്തിന്റെ രണ്ട് ശതമാനം മാത്രമാണ് ജലഗതാഗതം വഴിയുള്ളതെന്ന് കേന്ദ്ര ഷിപ്പിംഗ് സഹമന്ത്രി ശ്രീ മൻസൂഖ് മാണ്ഡവ്യ പറഞ്ഞു. ജലപാത ഉപയോഗ ചാർജ്ജ് നിർത്തലാക്കുന്നത് ചരക്ക് നീക്കത്തിന് ദേശീയ ജലപാതകൾ ഉപയോഗിക്കാൻ വ്യവസായങ്ങളെ പ്രേരിപ്പിക്കുമെന്ന് അദ്ദേഹം പറഞ്ഞു.
പരിസ്ഥിതി സൗഹൃദവും ചെലവ് കുറഞ്ഞതുമായ ജല ഗതാഗത സൗകര്യം മറ്റ് ഗതാഗതമാർഗങ്ങൾക്കുമേലുള്ള ഭാരം കുറയ്ക്കുമെന്നും വ്യവസായo സുഗമമാക്കുമെന്നും അദ്ദേഹം പറഞ്ഞു. ദേശീയ ജലപാതകൾ ഉപയോഗിക്കുന്നതിന് കപ്പലുകളിൽ നിന്നും നേരത്തെ പണം ഈടാക്കിയിരുന്നു. നിലവിൽ കേന്ദ്ര ഉൾനാടൻ ജലഗതാഗത അതോറിറ്റി കപ്പലുകളിൽ നിന്ന് ഭാരത്തിനു അനുസൃതമായി കിലോമീറ്ററിന് 0.02രൂപ നിരക്കിലും വലിയ യാത്രാ കപ്പലുകളിൽ നിന്ന് സമാനമായി 0.05 രൂപ നിരക്കിലുമാണ് തുക ഈടാക്കുന്നത്. പുതിയ തീരുമാനം ഉൾനാടൻ ജലഗതാഗതം 2019 -2020ലെ 72 മില്യൺ മെട്രിക് ടണ്ണിൽ നിന്ന് 2022-2023 ൽ 110 മില്യൺ മെട്രിക് ടൺ ആക്കി വർദ്ധിപ്പിക്കുമെന്നാണ് കണക്കാക്കപ്പെടുന്നത്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഡിസംബർ 8, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 129.54 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 93,733 പേർ; 555 ദിവസത്തെ ഏറ്റവും കുറഞ്ഞ കണക്ക്
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.27%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രോഗമുക്തി നിരക്ക് 98.36%; 2020 മാർച്ച് മുതൽ ഏറ്റവും ഉയർന്ന നിരക്ക്
(കഴിഞ്ഞ 24 മണിക്കൂറിനിടെ 9,525 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,40,89,137 ആയി
കഴിഞ്ഞ 24 മണിക്കൂറിൽ 8,439 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.70 ശതമാനമാണ്; കഴിഞ്ഞ 65 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 24 ദിവസമായി 1% ത്തിൽ താഴെ
ആകെ നടത്തിയത് 65.06 കോടി പരിശോധനകൾ
പ്രധാനമന്ത്രിയുടെ ഓഫീസ്
ശുചിത്വം പ്രോത്സാഹിപ്പിക്കുന്നതിന് സീതാപൂരിൽ നിന്നുള്ള എംപി രാജേഷ് വർമയുടെ ശ്രമങ്ങളെ പ്രധാനമന്ത്രി അഭിനന്ദിച്ചു
ശുചിത്വത്തെ കുറിച്ച് അവബോധം പ്രചരിപ്പിക്കാൻ ഉത്തർ പ്രദേശിലെ സിതാപൂരിൽ നിന്നുള്ള ലോക്സഭാംഗമായ ശ്രീ രാജേഷ് വർമയുടെ ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
സീതാപൂർ എംപിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
“ഇത് ആളുകൾക്കിടയിൽ അവരുടെ ചുറ്റുപാടുകൾ വൃത്തിയായി സൂക്ഷിക്കുന്നതിനുള്ള അവബോധം വർദ്ധിപ്പിക്കുമെന്ന് എനിക്ക് ഉറപ്പുണ്ട്. ഇതോടൊപ്പം, ശുചിത്വവുമായി ബന്ധപ്പെട്ട പ്രയത്നങ്ങൾക്ക് അവർക്ക് പ്രചോദനമേകും."
ആരോഗ്യ, കുടുംബക്ഷേമ മന്ത്രാലയം
112 കോടിയ്ക്ക് അടുത്ത് വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, ഒക്ടോബർ 31 , 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 112 കോടിയ്ക്ക് അടുത്ത്  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
13 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
IE
(Visitor Counter : 126
മന്ത്രിസഭ
പുനരുപയോഗ ഊര്ജ്ജ രംഗത്ത് ഇന്ത്യാ-മൊറോക്കോ സഹകരണത്തിന് മന്ത്രിസഭായുടെ അനുമതി
പുനരുപയോഗ ഊര്ജ്ജ രംഗത്ത് സഹകരിക്കുന്നതിന് ഇന്ത്യയും, മൊറോക്കോയും തമ്മില് ഒപ്പു വച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി. 2018 ഏപ്രില് 10 ന് ന്യൂ ഡല്ഹിയിലാണ് ധാരണാപത്രം ഒപ്പുവച്ചത്.
പരസ്പരം ഗുണകരമാകുന്ന തരത്തില് നവ, പുനരുപയോഗ ഊര്ജ്ജ വിഷയങ്ങളില് ഉഭയകക്ഷി സഹകരണത്തിന് വ്യവസ്ഥാപിതമായ ബന്ധം സ്ഥാപിക്കാന് ലക്ഷ്യമിടുന്നതാണ് ധാരണാപത്രം. സഹകരണവുമായി ബന്ധപ്പെട്ട മേഖലകളിലെ വിഷയങ്ങള് അവലോകനം ചെയ്യാനും നിരീക്ഷിക്കാനും ഒരു സംയുക്ത പ്രവര്ത്തക സമിതിക്ക് രൂപം നല്കാനും ധാരണാപത്രത്തില് വ്യവസ്ഥയുണ്ട്.
പരിചയ സമ്പന്നരായ വിദ്ഗ്ദ്ധരെ കൈമാറുന്നതിനും, വിവര ശൃംഖല സ്ഥാപിക്കുന്നതിനും ധാരണാപത്രം ലക്ഷ്യമിടുന്നു.
ഇരു രാജ്യങ്ങളും തമ്മിലുള്ള ഉഭയകക്ഷി സഹകരണം ശക്തിപ്പെടുത്താനും ധാരണാപത്രം സഹായിക്കും.
(ND MRD –415
പ്രധാനമന്ത്രിയുടെ ഓഫീസ്
ഏഷ്യന് ഗെയിംസില് ഇന്ത്യക്ക് ആദ്യ സ്വര്ണം സമ്മാനിച്ചതിന് ഷൂട്ടര്മാരെ പ്രധാനമന്ത്രി അഭിനന്ദിച്ചു
ഏഷ്യന് ഗെയിംസ്-2022ല് സ്വര്ണം നേടിയ 10 മീറ്റര് എയര് റൈഫിള് പുരുഷ ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
''രുദ്രാംക്ഷ് പാട്ടീല്, ദിവ്യാന്ഷ് പന്വാര്, ഐശ്വരി പ്രതാപ് തോമര് എന്നീ നമ്മുടെ മികച്ച ഷൂട്ടര്മാരുടെ 10 മീറ്റര് എയര് റൈഫിള് പുരുഷന്മാരുടെ ടീം ലോക റെക്കോര്ഡ് തകര്ത്തുകൊണ്ട് നേടിയ സ്വര്ണ്ണം തീര്ച്ചയായും വിസ്മയിപ്പിക്കുന്ന പ്രചോദനം നല്കുന്നതാണ്'' പ്രധാനമന്ത്രി പറഞ്ഞു.
അസാധാരണമായ വൈദഗ്ധ്യത്തിന്റെയും നിശ്ചയദാര്ഢ്യത്തിന്റെയും മികച്ച പ്രകടനത്തിന് പ്രധാനമന്ത്രി ചാമ്പ്യന്മാരെ അഭിവാദ്യം ചെയ്യുകയും അവര് പുതിയ ഉയരങ്ങളില് എത്തട്ടെയെന്ന് ആശംസിക്കുകയും ചെയ്തു.
പ്രധാനമന്ത്രിയുടെ ഓഫീസ്
പ്രധാനമന്ത്രി ഗ്രാമീണ ഭവന പദ്ധതിക്ക് കീഴില് ഉത്തര് പ്രദേശിലെ ആറ് ലക്ഷത്തിലധികം ഗുണഭോക്താക്കള്ക്ക് 2691 കോടി രൂപയുടെ ധനസഹായം അനുവദിച്ചു
പ്രധാനമന്ത്രി ഗ്രാമീണ ഭവന പദ്ധതിക്ക് കീഴില് ഉത്തര് പ്രദേശിലെ 6.1 ലക്ഷം ഗുണഭോക്താക്കള്ക്ക് 2691 കോടി രൂപയുടെ ധനസഹായം അനുവദിച്ചു. നാളെ  ഉച്ചയ്ക്ക് 12 മണിക്ക് പ്രധാനമന്ത്രി ശ്രീ നരേന്ദ്ര മോദി വീഡിയോ കോണ്ഫറന്സിംഗ് വഴി നടക്കുന്ന ചടങ്ങില് ഇതിന്റെ വിതരണം നിര്വ്വഹിക്കും. കേന്ദ്ര ഗ്രാമ വികസന മന്ത്രി, ഉത്തര് പ്രദേശ് മുഖ്യമന്ത്രി തുടങ്ങിയവര് സന്നിഹിതരായിരിക്കും. 5.30 ലക്ഷം ഗുണഭോക്താക്കള്ക്കുള്ള ആദ്യ ഗഡുവും, നേരത്തെ ആദ്യ ഗഡു സഹായം ലഭിച്ച 80,000 ഗുണഭോക്താക്കള്ക്കുള്ള രണ്ടാം ഗഡുവും ഇതിലുള്പ്പെടും.
പ്രധാനമന്ത്രി ഗ്രാമീണ ഭവന പദ്ധതി
2022-ഓടെ എല്ലാവര്ക്കും വീട് എന്ന ആഹ്വാനത്തോടെ 2016 നവംബര് 20 നാണ് പ്രധാനമന്ത്രി ഗ്രാമീണ ഭവന പദ്ധതി എന്ന ബൃഹത് പദ്ധതിക്ക് തുടക്കമിട്ടത്. ഇതുവരെ രാജ്യത്തൊട്ടാകെ 1.26 കോടി വീടുകള് പദ്ധതിക്ക് കീഴില് നിര്മ്മിച്ചിട്ടുണ്ട്. പി.എം.എ.വൈ - ജി പദ്ധതിക്ക് കീഴില് ഓരോ ഗുണഭോക്താവിനും  1.20 ലക്ഷം രൂപയും, കുന്നിന് പ്രദേശങ്ങള് / വടക്കുകിഴക്കന് സംസ്ഥാനങ്ങള്, ദുര്ഘട പ്രദേശങ്ങള്, ജമ്മു കാശ്മീര്, ലഡാക്ക്, കേന്ദ്ര ഭരണ പ്രദേശം, നക്സല് ബാധിത ജില്ലകള് എന്നിവിടങ്ങളില് 1.3 ലക്ഷം രൂപയും 100 ശതമാനം ഗ്രാന്റായി നല്കും.
പി.എം.എ.വൈ - ജി പദ്ധതിയുടെ ഗുണഭോക്താക്കള്ക്ക് ഇതിനു പുറമെ ശുചിത്വ ഭാരത ദൗത്യത്തിന് കീഴില് ശുചിമുറികളുടെ നിര്മ്മാണത്തിന് മഹാത്മാ ഗാന്ധി തൊഴിലുറപ്പ് പദ്ധതി പ്രകാരം അവിദഗ്ധ തൊഴിലാളികള്ക്കുള്ള കൂലിയായ 12,000 രൂപയും ലഭ്യമാക്കും. പ്രധാനമന്ത്രി ഉജ്ജ്വല പദ്ധതിക്ക് കീഴിലെ പാചക വാതക കണക്ഷന് എന്നിവയും, ജല ജീവന് ദൗത്യത്തിന് കീഴില് സുരക്ഷിത കുടിവെള്ളവും ഉള്പ്പെടെ കേന്ദ്ര - സംസ്ഥാന ഗവണ്മെന്റുകളുടെ വിവിധ പദ്ധതികളുമായി ഈ പദ്ധതിയെ ബന്ധിപ്പിച്ചിട്ടുണ്ട്.
(
ആരോഗ്യ, കുടുംബക്ഷേമ മന്ത്രാലയം
30 കോടി ഡോസ് കോവിഡ്19 വാക്സിന് ലഭ്യമാക്കുന്നതിനു ഹൈദരാബാദിലെ ബയോളജിക്കല്-ഇ ലിമിറ്റഡുമായി കേന്ദ്ര ആരോഗ്യ മന്ത്രാലയം ക്രമീകരണങ്ങള് പൂര്ത്തിയാക്കി
30 കോടി ഡോസ് കോവിഡ് -19 വാക്സിന് ലഭ്യമാക്കുന്നതിനുള്ള ക്രമീകരണങ്ങള്ക്ക് ഹൈദരാബാദ് ആസ്ഥാനമായുള്ള വാക്സിന് നിര്മാതാക്കളായ ബയോളജിക്കല്-ഇയുമായി കേന്ദ്ര ആരോഗ്യ മന്ത്രാലയം അന്തിമരൂപം നല്കി. ഈ വാക്സിന് ഡോസുകള് 2021 ഓഗസ്റ്റ് മുതല് ഡിസംബര് വരെയായി ബയോളജിക്കല്-ഇ നിര്മ്മിച്ചു സംഭരിക്കും. ഇതിനായി കേന്ദ്ര ആരോഗ്യ മന്ത്രാലയം 1500 കോടി രൂപ കമ്പനിക്കു മുന്കൂറായി നല്കി.
ഒന്നും രണ്ടും ഘട്ട ചികില്സാ പരീക്ഷണങ്ങളില് മികച്ച ഫലങ്ങള് കാണിച്ചതിന് ശേഷം ബയോളജിക്കല്-ഇയുടെ കോവിഡ് വാക്സിന് നിലവില് മൂന്നാം ഘട്ട പരീക്ഷണത്തിലാണ്. ബയോളജിക്കല്-ഇ വികസിപ്പിച്ചെടുത്ത വാക്സിന് ഒരു ആര്ബിഡി പ്രോട്ടീന് ഉപഘടക വാക്സിനാണ്. ഇത് അടുത്ത കുറച്ച് മാസങ്ങള് കൊണ്ട് ലഭ്യമാകാന് സാധ്യതയുണ്ട്.
കോവിഡ് വാക്സിന് സംംബന്ധിച്ച ദേശീയ വിദഗ്ധ സമിതി  മതിയായ പരിശോധനകള്ക്കു ശേഷമാണ് ബയോളജിക്കല്-ഇയുടെ നിര്ദ്ദേശം അംഗീകാരത്തിനായി കേന്ദ്ര ഗവണ്മെന്റിനു ശുപാര്ശ ചെയ്യുകയും ചെയ്തത്.
ഗവേഷണം, വികസനം  എന്നിവയിലും സാമ്പത്തിക സഹായത്തിലും തദ്ദേശീയ വാക്സിന് നിര്മ്മാതാക്കള്ക്ക് പിന്തുണ നല്കിക്കൊണ്ട് അവരെ പ്രോത്സാഹിപ്പിക്കുന്നതിനുള്ള ഇന്ത്യാ ഗവണ്മെന്റിന്റെ വിശാല ശ്രമത്തിന്റെ ഭാഗമാണ് ബയോളജിക്കല്-ഇയുമായുള്ള ധാരണ.
ബയോളജിക്കല്-ഇ കോവിഡ് വാക്സിന് ഉല്പ്പാദനത്തിന്റെ പ്രഥമഘട്ടം മുതല് മൂന്നാം ഘട്ട പഠനങ്ങള് വരെ കേന്ദ്ര ഗവണ്മെന്റ് പിന്തുണ നല്കി. കേന്ദ്ര ബയോടെക്നോളജി വകുപ്പ് 100 കോടിയിലധികം രൂപ തിരിച്ചടയ്ക്കേണ്ടാത്ത വായ്പയായി നല്കി. മാത്രമല്ല, വകുപ്പിനു കീഴില് ഫരീദാബാദില് പ്രവര്ത്തിക്കുന്ന ഗവേഷണ സ്ഥാപനമായ ട്രാന്സ്ലേഷനല് ഹെല്ത്ത് സയന്സ് ടെക്നോളജി ഇന്സ്റ്റിറ്റ്യൂട്ട്  വഴി മൃഗങ്ങളില് നടത്തേണ്ട പരിശോധനാ പഠനങ്ങള്ക്കുള്പ്പെടെ സഹായിച്ചു.
കേന്ദ്ര ഗവണ്മെന്റിന്റെ കോവിഡ് പ്രതിരോധ ഔഷധനിര്മാണത്തിനുള്ള മൂന്നാം ഘട്ട പ്രയത്നമായ ആത്മനിര്ഭര് 3.0 ന്റെ ഭാഗമായി വാക്സിന് വികസന ശ്രമങ്ങള് ശക്തിപ്പെടുത്തുന്നതിനും ത്വരിതപ്പെടുത്തുന്നതിനുമായി ആരംഭിച്ച 'കോവിഡ് സുരക്ഷ- ഇന്ത്യയുടെ വാക്സിന് വികസന ദൗത്യ'ത്തിന്റെ ഭാഗമായാണ് ഇത് ഏറ്റെടുത്തത്.
സുരക്ഷിതവും ഫലപ്രദവും ചിലവ് കുറഞ്ഞതും പ്രാപ്യവുമായ കോവിഡ് വാക്സിന് ജനങ്ങളിലേക്ക് എത്തിക്കുകയാണ് ഈ ദൗത്യം ലക്ഷ്യമിടുന്നത്. വാക്സിന് പരീക്ഷണത്തിന്റെ അഞ്ച്, ആറ് ഘട്ടങ്ങളെയും ദൗത്യം പിന്തുണയ്ക്കുന്നു. ഇവയില് ചിലത് ഇപ്പോള് നിയമപരമായ അനുമതിക്കും പൊതുജനാരോഗ്യ സംവിധാനങ്ങള്ക്കു പരിചയപ്പെടുത്തുന്നതിനും തൊട്ടടുത്ത് എത്തിയിരിക്കുന്നു. ഇത് കോവിഡ് പ്രതിരോധ വാക്സിന് വികസന ശ്രമങ്ങളെ വേഗത്തിലാക്കുക മാത്രമല്ല, ജനങ്ങള്ക്കു മുഴുവന് വാക്സിന് ലഭ്യമാകുന്ന സാഹചര്യം സൃഷ്ടിക്കുകയും ചെയ്യും. നിലവിലുള്ളതും ഭാവിയില് നടക്കുന്നതുമായ വാക്സിന് ഗവേഷണ, വികസന പ്രവര്ത്തനങ്ങള്ക്കും ഈ പ്രയത്നങ്ങളുടെ ഗുണഫലം ലഭിക്കും.
പെട്രോളിയം, പ്രകൃതി വാതക മന്ത്രാലയം
201 സിഎൻജി പ്ലാന്റുകൾ ശ്രീ ധർമ്മേന്ദ്ര പ്രധാൻ രാഷ്ട്രത്തിന് സമർപ്പിച്ചു.
ന്യൂഡൽഹി , ജൂൺ 08,2021
രാജ്യവ്യാപകമായി ഗെയിൽ ഗ്രൂപ്പിന്റെ 201 സിഎൻജി സ്റ്റേഷനുകൾ, കേന്ദ്ര പെട്രോളിയം& പ്രകൃതിവാതക വകുപ്പ് മന്ത്രി ശ്രീ ധർമ്മേന്ദ്ര പ്രധാൻ ഇന്ന് രാഷ്ട്രത്തിന് സമർപ്പിച്ചു. ഇതുവരെ സിഎൻജി സ്റ്റേഷനുകൾ മെട്രോ നഗരങ്ങളിൽ മാത്രമാണ് ഉണ്ടായിരുന്നതെങ്കിൽ, ഗവൺമെന്റിന്റെ ശ്രമഫലമായി ഇപ്പോൾ ഇവ രാജ്യവ്യാപകമായി നഗരങ്ങൾക്കും പട്ടണങ്ങൾക്കും ലഭ്യമായിരിക്കുന്നതായി ശ്രീ പ്രധാൻ ഉദ്ഘാടന ചടങ്ങിൽ പറഞ്ഞു. ഊർജ്ജ ചില്ലറവിൽപ്പന രംഗത്ത് നൂതനാശയം കൊണ്ടുവരുന്നത് ഒരു ബിസിനസ്സ് തീരുമാനം മാത്രമല്ല, ഹരിത ഭാവിയെക്കുറിച്ചും ജനങ്ങളുടെ ജീവിത സൗകര്യം വർദ്ധിപ്പിക്കുന്നതിനെക്കുറിച്ചുമുള്ള പ്രധാനമന്ത്രിയുടെ കാഴ്ചപ്പാടും ഉൾക്കൊണ്ടിരിക്കുന്നതായി ശ്രീ പ്രധാൻ കൂട്ടിച്ചേർത്തു.
സിഎൻജി ഇന്ധനത്തിന് മൊബൈൽ റീഫില്ലിംഗ് സൗകര്യം സജ്ജീകരിക്കുന്നതുൾപ്പെടെ ഈ ഇന്ധന മേഖലയ്ക്ക്, ഉത്തേജനം നൽകുന്നതിനുള്ള വിവിധ നടപടികളെക്കുറിച്ച് ശ്രീ ധർമേന്ദ്ര പ്രധാൻ സംസാരിച്ചു.
സുസ്ഥിരമായ ഊർജ്ജ ഉപയോഗത്തിലൂടെ അന്തരീക്ഷമലിനീകരണം കുറച്ചുകൊണ്ട്,COP 21 ലെ ഇന്ത്യയുടെ പ്രതിജ്ഞാബദ്ധത പൂർത്തീകരിക്കുന്നതിന് 2030 ഓടെ ഊർജ്ജ ഉപയോഗ രംഗത്ത് പ്രകൃതിവാതകത്തിന്റെ വിഹിതം 15% ആക്കാൻ ഗവൺമെന്റ് ഉദ്ദേശിക്കുന്നതായും അദ്ദേഹം പറഞ്ഞു.
പ്രകൃതിവാതകത്തിന്റെ കൂടുതൽ ഉപയോഗം ഫോസിൽ ഇന്ധനത്തെ ആശ്രയിക്കുന്നത് കുറയ്ക്കുകയും ഇറക്കുമതി ആശ്രയത്വവും അധിക ചെലവും കുറയ്ക്കുകയും ചെയ്യും.
ഹൈഡ്രജൻ, എത്തനോൾ മിശ്രിത പെട്രോൾ, എൽഎൻജി എന്നിവയുൾപ്പെടെയുള്ള ശുദ്ധവും ഹരിതവുമായ ഇന്ധനം കൂടുതൽ ഉപയോഗപ്പെടുത്താനും മന്ത്രാലയം ശ്രമിക്കുന്നുണ്ടെന്ന് ശ്രീ പ്രധാൻ പറഞ്ഞു.രാജ്യത്തുടനീളം എത്തനോൾ ഉൽപാദിപ്പിക്കുന്നതിനും വിതരണം ചെയ്യുന്നതിനുമായി ഇ -100 പൈലറ്റ് പദ്ധതി ആരംഭിച്ചു. 2025 ഓടെ രാജ്യത്ത് പെട്രോളിൽ 20 ശതമാനം എത്തനോൾ മിശ്രിതമാക്കുക എന്ന ലക്ഷ്യം പൂർത്തീകരിക്കാൻ ഗവൺമെന്റ് പ്രതിജ്ഞാബദ്ധമാണ്.
വിവിധ ഗതാഗത ഇന്ധനങ്ങളായ ഹൈഡ്രജൻ, ഡീസൽ, പെട്രോൾ, സിഎൻജി / സിബിജി, എൽഎൻജി അല്ലെങ്കിൽ ഇവി ബാറ്ററികൾ നിറയ്ക്കാനുള്ള സൗകര്യം ഒരൊറ്റ ഘട്ടത്തിൽ ലഭ്യമാകുന്ന ഊർജ്ജ ചില്ലറ വിൽപ്പന കേന്ദ്രം എന്ന ആശയത്തിലേക്ക് നീങ്ങുകയാണ് സർക്കാരിന്റെ ലക്ഷ്യമെന്ന് ശ്രീ പ്രധാൻ പറഞ്ഞു
IE/SKY
(Visitor Counter : 138
ഇലക്ട്രോണിക്സ് & ഐ.ടി മന്ത്രാലയം
സ്വദേശി മൈക്രോപ്രോസസർ ചലഞ്ചിന് തുടക്കമിട്ട് കേന്ദ്രമന്ത്രി രവിശങ്കർ പ്രസാദ്
"സ്വദേശി മൈക്രോപ്രോസസർ ചലഞ്ച്- സ്വയംപര്യാപ്ത ഇന്ത്യയ്ക്കുള്ള നൂതന പരിഹാര" മുന്നേറ്റം കേന്ദ്ര നിയമ നീതി വിവര വിനിമയ, ഇലക്ട്രോണിക്സ്, ഐടി മന്ത്രി രവിശങ്കർ പ്രസാദ് ഇന്ന് രാജ്യത്തിന് സമർപ്പിച്ചു.
ഇലക്ട്രോണിക്സ് ഐടി മന്ത്രാലയത്തിന് കീഴിലുള്ള മൈക്രോപ്രോസസർ വികസനപദ്ധതിയുടെ ഭാഗമായി IIT മദ്രാസും CDAC ഉം ശക്തി വേഗ എന്നീ രണ്ടു മൈക്രോ പ്രോസസറുകൾ വികസിപ്പിച്ചിരുന്നു.
ഇവ ഉപയോഗിച്ച് വിവിധ സാങ്കേതിക ഉൽപ്പന്നങ്ങൾ നിർമ്മിക്കാൻ രാജ്യത്തെ സ്റ്റാർട്ടപ്പുകൾക്കും വിദ്യാർത്ഥികൾക്കും പ്രോത്സാഹനം നൽകുന്നത് ലക്ഷ്യമിട്ടാണ് സ്വദേശി മൈക്രോപ്രോസസർ ചലഞ്ച് സംഘടിപ്പിച്ചിരിക്കുന്നത്.
തന്ത്രപ്രധാന, വ്യാവസായിക മേഖലകളിൽ ഇന്ത്യക്ക് ഭാവിയിൽ ഉണ്ടാകാനിടയുള്ള ആവശ്യങ്ങൾക്കായി മാത്രമല്ല, സുരക്ഷ, പഴക്കം ചെന്ന സാങ്കേതിക വിദ്യകൾ, ലൈസൻസിംഗ് തുടങ്ങിയ പ്രശ്നങ്ങളെ പരിഹരിക്കാനും ഈ നീക്കം ലക്ഷ്യമിടുന്നു. ഇതോടൊപ്പം ഇറക്കുമതിയിൽ മേലുള്ള ആശ്രയത്വം കുറയ്ക്കാനും.
എല്ലാ വിഭാഗം വിദ്യാർഥികൾക്കും സ്റ്റാർട്ടപ്പുകൾക്കും സ്വദേശി മൈക്രോപ്രോസസർ ചലഞ്ചില് പങ്കെടുക്കാവുന്നതാണ്. മുന്നേറ്റത്തിൽ പങ്കാളികളാകുന്നവർക്ക് ഇലക്ട്രോണിക്സ് ഐടി മന്ത്രാലയം നിരവധി ആനുകൂല്യങ്ങളും ലഭ്യമാക്കിയിട്ടുണ്ട്. ഇന്റേൺഷിപ്പ് അവസരങ്ങൾക്ക് പുറമേ, തുടർച്ചയായ സാങ്കേതിക- വാണിജ്യ മാർഗ്ഗനിർദ്ദേശങ്ങളും, നൽകുന്നതാണ്. ചലഞ്ചിൽ പങ്കെടുക്കുന്നവർക്ക് വിവിധ ഘട്ടങ്ങളിലായി 4.3 കോടി രൂപയുടെ ധനസഹായം ലഭിക്കും.
ചലഞ്ചിൽ പങ്കെടുക്കാൻ താല്പര്യമുള്ളവർക്ക് https://innovate.mygov.in എന്ന വെബ്സൈറ്റിൽ ഇന്നുമുതൽ രജിസ്റ്റർ ചെയ്യാവുന്നതാണ്. 10 മാസം നീണ്ടുനിൽക്കുന്ന ചലഞ്ച് 2021 ജൂണിൽ സമാപിക്കും.
സെമി ഫൈനലിൽ എത്തുന്ന 100 പേർക്കും ഫൈനലിൽ എത്തുന്ന 25 പേർക്കും ഒരു കോടി രൂപയുടെത് വീതമുള്ള സമ്മാനങ്ങൾ ലഭ്യമാക്കും. അവസാന റൗണ്ടിൽ എത്തുന്ന 10 മികച്ച ടീമുകൾക്ക് 2.3 കോടി രൂപയുടെ മൂലധന നിക്ഷേപവും ഇൻകുബേഷൻ സഹായവും ലഭ്യമാണ്.
രാജ്യരക്ഷാ മന്ത്രാലയം
എയർ മാർഷൽ ബാലകൃഷ്ണൻ മണികണ്ഠൻ ദക്ഷിണ എയർ കമാൻഡിന്റെ എയർ ഓഫീസർ കമാൻഡിംഗ്-ഇൻ-ചീഫായി ചുമതലയേറ്റു
ന്യൂ ഡൽഹി: 02 മെയ് 2023
എയർ മാർഷൽ ബാലകൃഷ്ണൻ മണികണ്ഠൻ 2023 മെയ് 01 ന് ദക്ഷിണ എയർ കമാൻഡിന്റെ എയർ ഓഫീസർ കമാൻഡിംഗ്-ഇൻ-ചീഫായി  ചുമതലയേറ്റു. കഴക്കൂട്ടം സൈനിക് സ്കൂൾ,ദേശിയ ഡിഫൻസ് അക്കാദമി എന്നിവയിലെ പൂർവ്വ വിദ്യാർത്ഥിയായ എയർ മാർഷലിനെ ഇന്ത്യൻ വായുസേനയിൽ 1986 ജൂൺ 07നാണ് കമ്മീഷൻ ചെയ്തത്.
വിവിധ തരം ഹെലികോപ്റ്ററുകളിലും ഫിക്സഡ് വിംഗ് വിമാനങ്ങളിലും അദ്ദേഹം 5,400 മണിക്കൂറിലധികം പറന്നിട്ടുണ്ട്. ഹെലികോപ്റ്റർ കോംബാറ്റ് ലീഡറും ടൈപ്പ് ക്വാളിഫൈഡ് ഫ്ലയിംഗ് ഇൻസ്ട്രക്ടറുമാണ് അദ്ദേഹം.
നാഷണൽ ഡിഫൻസ് അക്കാദമിയിലും ടാക്റ്റിക്സ് ആൻഡ് എയർ കോംബാറ്റ് ഡെവലപ്മെന്റ് എസ്റ്റാബ്ലിഷ്മെന്റിലും  പ്രബോധന കാലാവധി പൂർത്തിയാക്കിയിട്ടുണ്ട്. ഒരു മുൻനിര ഹെലികോപ്റ്റർ യൂണിറ്റിന്റെയും രണ്ട് പ്രധാന ഐഎഎഫ് സ്റ്റേഷനുകളുടെയും നേതൃത്വം വഹിച്ചിട്ടുണ്ട്.
എച്ച് ക്യു മെയിന്റനൻസ് കമാൻഡിലെ സീനിയർ എയർ ആൻഡ് അഡ്മിനിസ്ട്രേറ്റീവ് സ്റ്റാഫ് ഓഫീസർ , അന്താരാഷ്ട്ര പ്രതിരോധ സഹകരണത്തിന്റെ ഉത്തരവാദിത്തമുള്ള HQ IDS-ൽ ACIDS Int-C എന്നിവയുടെ നിയമനങ്ങൾ അദ്ദേഹം വഹിച്ചിട്ടുണ്ട്.
വെല്ലിംഗ്ടണിലെ ഡിഫൻസ് സർവീസസ് സ്റ്റാഫ് കോളേജിൽ നിന്ന് പിജി ബിരുദവും സെക്കന്തരാബാദ് കോളേജ് ഓഫ് ഡിഫൻസ് മാനേജ്മെന്റിൽ നിന്ന് എംഎംഎസും ന്യൂ ഡൽഹി നാഷണൽ ഡിഫൻസ് കോളേജിൽ നിന്ന് എം ഫിലും നേടിയിട്ടുണ്ട്. നിലവിലെ നിയമനം ഏറ്റെടുക്കുന്നതിന് മുമ്പ്, അദ്ദേഹം കിഴക്കന് എയർ കമാൻഡിലെ എയർ ഓപ്പറേഷൻസ് കൈകാര്യം ചെയ്തിരുന്ന സീനിയർ എയർ സ്റ്റാഫ് ഓഫീസറായിരുന്നു.
അതിവിശിഷ്ട് സേവാ മെഡൽ , വായുസേന മെഡൽ  എന്നീ രാഷ്ട്രപതി പുരസ്കാരങ്ങൾ അദ്ദേഹം നേടിയിട്ടുണ്ട്.
പ്രത്യേക സേവനങ്ങളും ഫീച്ചറുകളും
രണ്ടാം ജി-20 വികസന പ്രവർത്തക സമിതി യോഗത്തിൽ സാങ്കേതിക വിദ്യകളുടെ പ്രദർശനം
കോട്ടയത്തെ കുമരകത്ത് നടക്കുന്ന രണ്ടാം ജി-20 വികസന വികസന പ്രവർത്തക സമിതി യോഗത്തിൽ കേന്ദ്ര ഗ്രാമവികസന മന്ത്രാലയം ഇന്ത്യയിലെ ഗ്രാമീണ ജനതയുടെ ജീവിതം മെച്ചപ്പെടുത്തുന്നതിന് ഉപയോഗിക്കുന്ന ഏറ്റവും പുതിയ സാങ്കേതികവിദ്യകൾ പ്രദർശിപ്പിക്കുന്നു. കേന്ദ്ര ഗ്രാമവികസന മന്ത്രാലയത്തിന്റെ കീഴിലുള്ള നാഷണൽ റൂറൽ ഇൻഫ്രാസ്ട്രക്ചർ ഡെവലപ്പ്മന്റ് ഏജൻസി ഡയറക്ടർ ശ്രീ പ്രദീപ് അഗർവാളിന്റെ നേതൃത്വത്തിലാണ് സ്റ്റാൾ പ്രദർശിപ്പിക്കുന്നത്. ഈ ഉപകരണങ്ങൾ അന്താരാഷ്ട്ര പ്രതിനിധികളുടെ ശ്രദ്ധ ആകർഷിക്കുകയും സ്വന്തം രാജ്യങ്ങളിൽ നടപ്പിലാക്കാനുള്ള സാധ്യതകൾ അവർ ആരായുകയും ചെയ്തു.
ഗവണ്മെന്റ് പരിപാടികൾ കൂടുതൽ കാര്യക്ഷമമായും സുതാര്യമായും ആസൂത്രണം ചെയ്യുന്നതിനും നിരീക്ഷിക്കുന്നതിനും ജിഐഎസ് , ഐടി എന്നിവ പോലുള്ള നൂതന സാങ്കേതികവിദ്യ ഉപയോഗിച്ച് ഇന്ത്യയിലെ 800 ദശലക്ഷം ഗ്രാമീണരെ സഹായിക്കുന്നതിൽ മന്ത്രാലയം ശ്രദ്ധ കേന്ദ്രീകരിക്കുന്നു. ഗ്രാമീണ ഗതാഗതം നന്നായി മനസ്സിലാക്കുന്നതിനും മെച്ചപ്പെടുത്തുന്നതിനുമായി ട്രേസ് മാപ്സ് എന്ന ഒരു ഉപകരണവും മന്ത്രാലയം വികസിപ്പിച്ചെടുത്തിട്ടുണ്ട്. ഇത് 10 ബില്യൺ യു എസ് ഡോളറിന്റെ നിക്ഷേപത്തിന്റെ പദ്ധതിനിർവഹണത്തിനായി സഹായിച്ചു.
കൂടാതെ, ആവശ്യമുള്ളവർക്കുള്ള വീട് നിർമ്മാണത്തിന്റെ പുരോഗതി അളക്കാനും ഇത് വഴി ശരിയായ സമയത്ത് സാമ്പത്തിക സഹായം നൽകുന്നുവെന്ന് ഉറപ്പാക്കുവാനും മന്ത്രാലയം ജിഐഎസ് , ഉപയോഗിക്കുന്നു.
സുതാര്യത പ്രോത്സാഹിപ്പിക്കുന്നതിനും ഗ്രാമീണ വികസന ഗവേഷണത്തെ പിന്തുണയ്ക്കുന്നതിനുമായി, മന്ത്രാലയം ജി ഐ എസ് വഴി ശേഖരിക്കുന്ന മിക്ക വിവരങ്ങളും പൊതുജനങ്ങൾക്ക് ഡിജിറ്റലായി ലഭ്യമാക്കുന്നു.
ഗ്രാമീണ സമ്പദ്വ്യവസ്ഥ ഉയർത്താനും കർഷകരുടെ വരുമാനം ഇരട്ടിയാക്കാനും ഇന്ത്യയെ കൂടുതൽ സ്വാശ്രയ രാഷ്ട്രമാക്കി മാറ്റാനും ഈ ശ്രമങ്ങൾ ലക്ഷ്യമിടുന്നു.